**Tokaj Város Önkormányzat Képviselő-testületének**

**3/2017. (III. 31.) önkormányzati rendelete**

A hivatali helyiségen kívül és a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályairól és díjairól

Tokaj Város Önkormányzat Képviselő-testülete az anyakönyvi eljárásról szóló 2010. évi I. törvény 96. § a)- b) pontjában, a 19. § (1) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva, – Tokaj Város Képviselő-testületének Szervezeti és Működési Szabályzatáról szóló 5/2015.(II.13.) önkormányzati rendeletben biztosított – véleményezési jogkörében eljáró Pénzügyi és Településfejlesztési Bizottság, az Ügyrendi és Jogi Bizottság, a Humánpolitikai és Idegenforgalmi Bizottság – véleményének kikérésével – a következőket rendeli el:

1. [[1]](#footnote-1)§ E rendelet hatálya Tokaj város közigazgatási területén házasságot kötő személyekre, bejegyzett élettársi kapcsolatot létesítő személyekre, továbbá a Tokaji Közös Önkormányzati Hivatal által foglalkoztatott anyakönyvvezetőkre terjed ki.
2. § E rendelet alkalmazásában
3. hivatali helyiség: A Tokaji Közös Önkormányzati Hivatal (Tokaj, Rákóczi út 54.) Házasságkötő terme
4. hivatali munkaidő: Tokaji Közös Önkormányzati Hivatal Szervezeti és Működési Szabályzatában meghatározott munkarend;
5. többletszolgáltatás: házasságkötés, vagy bejegyzett élettársi kapcsolat létesítése hivatali helyiségen kívül, továbbá hivatali helyiségben hivatali munkaidőn túl történő lebonyolításhoz anyakönyvvezető biztosítása.
6. § (1) Az e rendeletben meghatározott díjat a Tokaji Közös Önkormányzati Hivatal házipénztárába kell befizetni.

(2) A befizetett díjat 8 naptári napon belül vissza kell téríteni az ügyfél részére, ha

a) a jegyző a kérelmet elutasítja, vagy

b) a házasságkötés vagy a bejegyzett élettársi kapcsolat létesítése elmarad, feltéve, hogy azt a felek a szertartás kitűzött időpontja előtt legalább 3 nappal írásban bejelentik az anyakönyvvezetőnek.

1. **§ (1)** ) [[2]](#footnote-2)Hivatali munkaidőn kívül történő házasságkötés hétfőtől csütörtökig 16 00 és 1900 óra, pénteken 1300 és 1900 óra, szombaton 900 és 1900 óra között engedélyezhető.

(2) [[3]](#footnote-3)

(3) [[4]](#footnote-4)

(4) Hivatali helyiségen kívüli, vagy hivatali munkaidőn túl történő házasságkötéshez, vagy bejegyzett élettársi kapcsolat létesítéséhez az anyakönyvvezető közreműködése akkor engedélyezhető, ha az a korábban előjegyzésbe vett házasságkötést, vagy az anyakönyvvezető munkakörének ellátását nem akadályozza.

5. § (1) Hivatali helyiségen kívül történő anyakönyvi esemény lebonyolításának díja:

a) amennyiben legalább az egyik fél tokaji állandó lakóhellyel rendelkezik: 15.000 Ft + ÁFA,

b) amennyiben egyik fél sem rendelkezik tokaji állandó lakóhellyel: 40.000 Ft + ÁFA.

(2) Az Önkormányzat hivatali munkaidőben térítésmentesen biztosítja az anyakönyvi esemény lebonyolításához alkalmas hivatali helyiséget.

(3) Hivatali munkaidőn kívüli anyakönyvi esemény lebonyolításnak díja:

a) amennyiben legalább az egyik fél tokaji állandó lakóhellyel rendelkezik: 10.000 Ft + ÁFA,

b) amennyiben egyik fél sem rendelkezik tokaji állandó lakóhellyel: 30.000 Ft + ÁFA.

1. § (1) A hivatali munkaidőn kívül lebonyolított házasságkötés, vagy bejegyzett élettársi kapcsolat létesítésénél közreműködő anyakönyvvezetőt – ha nem a közszolgálati tisztviselőkről szóló törvényben meghatározott szabadidőt választja, – anyakönyvi eseményenként bruttó 10.000 Ft térítés illeti meg.

(2) Az (1) bekezdés szerinti díjazás havonta egy összegben kerül kifizetésre.

1. **§ (1)** Ez a rendelet a kihirdetését követő napon lép hatályba.

(2) E rendelet rendelkezéseit a hatályba lépését követően bejelentett házassági szándék alapján indult eljárásokban kell alkalmazni.

(3) Hatályát veszti a hivatali helyiségen kívüli és a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályairól és díjairól szóló 1/2011. (II.03.) számú rendelet.

Péterné Ferencz Zsuzsanna sk. Posta György sk.

jegyző polgármester

1. Módosította a 10/2017. (V. 26.) önkormányzati rendelete 1. §-a. Hatályos 2017. 05. 27-től. [↑](#footnote-ref-1)
2. Módosította a 10/2017. (V. 26.) önkormányzati rendelete 2. §-a. Hatályos 2017. 05. 27-től. [↑](#footnote-ref-2)
3. Módosította a 10/2017. (V. 26.) önkormányzati rendelete 3. §-a. Hatályos 2017. 05. 27-től. [↑](#footnote-ref-3)
4. Módosította a 10/2017. (V. 26.) önkormányzati rendelete 3. §-a. Hatályos 2017. 05. 27-től. [↑](#footnote-ref-4)